**Informácie a prístup k osobným údajom Dopravná karta**

V zmysle čl. 13 NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) v prípadoch, keď sa od dotknutej osoby získavajú osobné údaje, ktoré sa jej týkajú, je prevádzkovateľ povinný v zmysle § 19 zákona č. 18/2018 Z. z. o ochrane osobných údajov a o zmene a doplnení niektorých zákonov poskytnúť dotknutej osobe pri ich získavaní:

Identifikačné a kontaktné údaje prevádzkovateľa:

SAD Prievidza a.s., Ciglianska cesta 1, 971 36 Prievidza

Kontakt na osobu poverenú dohľadom nad ochranou osobných údajov :

Služobný telefón : 046/5416191 Email: sadpd@sadpd.sk

**Prevádzkovateľ má prijaté technicko-organizačné opatrenia v zmysle zákona 18/2018 o ochrane osobných údajov a dokáže ich v prípade potreby kedykoľvek preukázať. Všetky osoby spracúvajúce osobné údaje sú preukázateľne poverené, oprávnené a znalé v zmysle uvedeného zákona.**

1. Spracúvame osobné údaje žiadateľa o **dopravnú kartu** v rozsahu **povinnom** na uzavretie **a plnenie zmluvy**:

- kancelária - meno, priezvisko titul, adresa, dátum narodenia a kópie dokladov, potrebných a poskytnutie požadovaných výhod;

- e-shop - titul, meno, priezvisko, e-mail, telefónne číslo, ulica, číslo domu, mesto, PSČ, dátum narodenia, fotografia, kópia občianskeho preukazu držiteľa dopravnej karty pre identifikáciu žiadateľa a kópie dokladov, potrebných a poskytnutie požadovaných výhod.

1. Spracúvame údaje **nepovinné** : e-mail

Tento údaj uveďte v prípade, ak uprednostníte rýchlejšiu a pohodlnejšiu prípadnú **komunikáciu** v rámci zmluvného vzťahu ( reklamačnú, o zmenách, stratách, upozorneniach o platnosti, v prípade sťažností a podobne ), než je osobný alebo poštový styk.

1. Spracúvame osobné údaje **na základe oprávneného záujmu prevádzkovateľa** : **Fotografia**

Fotografia je nevyhnutná pre vydanie dopravnej karty so špeciálnou zľavou alebo karty s bezplatným cestovným. Je oprávneným záujmom prevádzkovateľa zabezpečiť **neprenosnosť** na osoby bez nároku na špeciálnu zľavu.

1. Spracúvame osobné údaje **nepovinné**, u ktorých je potrebný **súhlas** žiadateľa : **Newsletter/spravodaj**

Súhlas udeľte v prípade ak si želáte dostávať do e-mailu informácie o iných službách, produktoch, tovaroch a výhodách poskytovaných prevádzkovateľom než je predmetom žiadanky/zmluvy.

1. Účel spracúvania: zmluvný vzťah s žiadateľom/držiteľom karty o poskytnutí, užívaní dopravnej karty

a výhod spojených s jej užívaním na základe všeobecných obchodných a zmluvných podmienok

1. **Právny základ: Zákon 40/1964 Občiansky zákonník – žiadosť občana body a) a b), oprávnený záujem prevádzkovateľa** ( §13 ods. f) zákona 18/2018 o ochrane osobných údajov ) **v** **bode c),** **súhlas žiadateľa v bode d)**
2. Príjemcovia alebo kategórie príjemcov: **prevádzkovateľ výhradne**. Toto neplatí v prípade potreby orgánov činných v trestnom a priestupkovom konaní.
3. Osobné údaje sa nebudú prenášať do tretej krajiny alebo medzinárodnej organizácie.
4. Vaše osobné údaje pre účely vydania a správy dopravnej karty cez e-shop odovzdávame sprostredkovateľovi:

TransData s.r.o., M. R. Štefánika 139, 010 01 Žilina IČO: 35 741 236 (<https://www.ubian.sk/ochrana-osobnych-udajov>)

1. Doba uchovávania osobných údajov: 5 rokov, po tejto lehote sú zlikvidované a preto nedostupné. Kópie dokladov, potrebných pre identifikáciu žiadateľa cez e-shop, budú zlikvidované ihneď po overení údajov.
2. Držiteľ karty má právo požadovať od prevádzkovateľa po preukázaní totožnosti prístup k osobným údajom týkajúcim sa dotknutej osoby, právo na ich opravu alebo vymazanie ( týka sa žiadateľov, u držiteľov po uzavretí zmluvy a jej plnení podliehajú osobné údaje v rozsahu bodu a) lehotám daňových zákonov s úložnými lehotami 10 rokov ), obmedzenie spracúvania, alebo právo namietať proti spracúvaniu, ako aj právo na prenosnosť údajov k inému prevádzkovateľovi.
3. Držiteľ karty má právo udelený súhlas uvedený v bode d) kedykoľvek odvolať. Odvolanie súhlasu nemá vplyv na poskytovanie služieb dohodnutých z zmluvnom vzťahu, údaje budú zlikvidované bez zbytočného odkladu.
4. Držiteľ karty má právo podať návrh na začatie konania podľa § 100 Zákona ( konanie sa začína na návrh osoby, ktorá tvrdí že je dotknutá na svojich právach ) na týchto adresách :

Tel.: + 421 2 32 31 32 14, Fax: + 421 2 32 31 32 34

[www.dataprotection.gov.sk,](http://www.dataprotection.gov.sk/) e-mail: [statny.dozor@pdp.gov.sk](mailto:statny.dozor@pdp.gov.sk)

1. Poskytovanie osobných údajov v rozsahu v bode a) je zákonnou požiadavkou na uzavretie regulárnej zmluvy, poskytnutie e-mailu nepovinné v rámci zmluvného vzťahu, poskytovanie fotografie na základe oprávneného záujmu prevádzkovateľa zabezpečiť neprenosnosť dopravnej karty a súhlas na newsletter/spravodaj na základe slobodne daného uváženého súhlasu.
2. Neposkytnutie osobných údajov žiadateľom v rozsahu a) uvedenom na žiadanke znemožní uzavrieť zmluvu a poskytnúť žiadateľovi dopravnú kartu a využívať zmluvné výhody.

Neposkytnutie e-mailu si vyžiada osobný alebo poštový styk v prípade udalostí uvedených v bode b)

Neposkytnutie fotografie žiadateľom s nárokom na špeciálne zľavy znemožní vydanie dopravnej karty s bezplatným alebo zľavneným cestovným, **čo však nebráni vydaniu karty štandardnej**. Vodiči sú osoby zaviazané mlčanlivosťou a Vaše údaje ďalej nespracúvajú.

1. Neexistuje automatizované individuálne rozhodovanie vrátane profilovania podľa § 28 ods. 1 a 4 Zákona 18/2018 o ochrane osobných údajov